# Maverick (sèrie)

Maverick és una sèrie de televisió estatunidenca del gènere western produïda des de 1957 fins a 1962 per Warner Brothers.

## Personatges

La sèrie tracta d'una família de jugadors, tres germans, Brett, Bart i Brent Maverick interpretats per James Garner, Jack Kelly i Robert Colbert, respectivament. Juntament amb ells apareixia esporàdicament un cosí britànic, Beau, interpretat per Roger Moore. Es van rodar 124 episodis, en alguns dels quals només un dels Maverick feia la seua aparició i en altres participaven conjuntament. Brent Maverick solament es va incloure en l'últim any de la sèrie com un intent de reemplaçar a Brett, ja que Garner va abandonar la producció després d'un conflicte amb Warner.

## Argument

Les accions es desenvolupen a l'Oest dels Estats Units, on els Maverick guanyen la vida com a jugadors en jocs de pòquer i on es veuen involucrats en moltes vicissituds. Una característica de la sèrie era que en cada episodi algun dels germans feia referència al seu pare (que solament va aparèixer en un episodi, interpretat pel propi Garner) amb les paraules As my old pappy would say... («com el meu vell pare hauria dit»). El to de la sèrie era de comèdia lleugera i va tindre una nominació a un premi Emmy (James Garner) com a millor actor en un paper dramàtic (1959).

## Fonts

Es van publicar dos llibres diferents sobre la sèrie de televisió Maverick el 1994, un per Burl Bareri l'altre per Ed Robertson, i serveixen com a fonts principals per a la informació de fons d'aquest article, juntament amb diversos articles de revistes com TV Guide, Life Magazine i moltes altres. A més a més molts dels episodis originals de la sèrie, romanen disponibles per al públic al Paley Center for Media a Nova York i Los Angeles. Tota la sèrie es va llançar en DVD temporada a temporada els anys 2012, 2013 i 2014, amb la breu cinquena temporada de tretze episodis protagonitzada per Jack Kelly en episodis individuals disponibles només sota demanda (MOD: Manufacture On Demand); la cinquena temporada es va presentar inicialment a l'aire alternant amb reposicions de James Garner de temporades anteriors, però les reposicions s'omiten del DVD. Amazon Prime Video també ofereix la sèrie completa a la seua plataforma en línia.

## Referències

* ↑ «Maverick (Serie de TV) (1957)» (en castellà). [Consulta: 8 novembre 2023].
* ↑ «Here's why James Garner didn't renew his contract with Warner Bros.» (en anglès). [Consulta: 11 novembre 2023].
* ↑ «Maverick (TV Series 1957–1962) - IMDb». [Consulta: 11 novembre 2023].
* ↑ «FilmAffinity» (en castellà). [Consulta: 11 novembre 2023].
* ↑ «Maverick (TV Series 1957–1962) - Awards - IMDb» (en anglès americà). [Consulta: 11 novembre 2023].
* ↑ «MAVERICK: A History of the Television Series». [Consulta: 11 novembre 2023].
* ↑ «James Garner: Tribute to a Marvelous Maverick» (en anglès), 20-07-2014. [Consulta: 8 novembre 2023].

## Enllaços externs

* Museu de Comunicacions de Radiodifusió: Maverick Arxivat 11 de setembre de 2013 a Wayback Machine.
* Guia d'episodis de "Maverick" a epguides.com
* Arxiu d'entrevistes de televisió nord-americà de Roy Huggins
* Entrevista a l'Arxiu de Televisió Nord-americà de James Garner
* El Centre Paley per a Mitjans de Comunicació